
DR.30.6.2010 116 

 
kontraktor? Bilakah Pavilion Malaysia mendapat sijil kelayakan ataupun Certificate 
of Fitness daripada Majlis Bandaraya Shanghai? Siapakah kontraktor yang 
membina Pavilion Malaysia yang penuh dengan kecacatan pembinaan tersebut 
dan apakah latar belakang syarikat tersebut? Saya difahamkan bahawa syarikat 
kontraktor yang membina Pavilion tersebut merupakan sebuah syarikat yang 
menjual ubat dan bukannya syarikat kontraktor yang mahir dalam bidang 
pembinaan. Apakah ini benar? Apakah kementerian pernah meminta tender 
daripada syarikat kontraktor untuk membina Pavilion Malaysia? Apakah jumlah 
kos perbelanjaan pembinaan Pavilion Malaysia tersebut dan berapakah variation 
order setakat ini?   

Saya melawat lebih kurang 20 Pavilion di Expo Dunia di Shanghai 
tersebut. Banyak Pavilion di negara asing termasuk negara jiran kita berjaya 
menggunakan Pavilion mereka untuk menyampaikan sejarah, budaya, imej, dasar, 
produk pengeluaran dan tempat pelancongan di negara masing-masing kepada 
para pelawat. Akan tetapi kesannya selain daripada kecacatan dari segi 
pembinaan tersebut, pihak Kementerian Pelancongan telah menjadikan Pavilion 
Malaysia sebagai pameran MIDA atau MATRADE yang bertujuan untuk 
mempromosikan jualan produk Malaysia, tetapi gagal menggunakan Pavilion ini 
untuk menerangkan sejarah, dasar, imej dan keunikan Malaysia di dunia 
sebagaimana yang dilakukan oleh Pavilion jiran kita di Asean seperti Pavilion 
negara Thailand, Indonesia dan Singapura yang mana telah menunjukkan sejarah, 
budaya dan teknologi mereka melalui multimedia dan teknologi baru. 

Akhirnya, saya juga merasa kecewa di mana pihak pengurusan Pavilion 
Malaysia telah gagal membantu para VIP dan wakil rakyat yang melawat Expo 
Dunia Shanghai untuk mendapat kemudahan tanpa beratur untuk melawat 
Pavilion negara lain. Di banyak Pavilion negara asing yang saya pergi, pihak 
pengurusan Pavilion asing ini berkata, mereka hanya perlu satu surat ataupun e-
mail daripada Pavilion Malaysia dan kami tidak perlu beratur. Akan tetapi apabila 
kami bertanya kepada pihak Pavilion Malaysia, kami tidak diberi kemudahan 
seperti ini. Saya berharap pihak pengurusan Pavilion Malaysia sedar bahawa 
mereka memainkan peranan kedutaan Malaysia dalam forum dunia ini dan 
mereka ada tanggungjawab untuk membantu wakil rakyat tanpa mengira 
perbezaan parti politik.  

Sekian, terima kasih. 

Timbalan Yang di-Pertua [Datuk Ronald Kiandee]:  Ya, sila Yang 
Berhormat Timbalan Menteri. 

6.15 ptg. 

Timbalan Menteri Pelancongan [Dato' Dr. James Dawos Mamit]: Tuan 
Yang di-Pertua, adalah tidak benar bahawa Astaka Malaysia di Expo Dunia 
Shanghai gagal menonjolkan imej dan nama baik Malaysia. Ini adalah kerana 
Astaka Malaysia telah menonjolkan destinasi pelancongan yang menarik, sejarah, 
kepelbagaian kebudayaan rakyat Malaysia yang dikenali sifat peramah dan 
berbudi bahasa yang hidup dengan harmoni dalam konsep 1Malaysia. Konsep 
Astaka Malaysia juga menonjolkan tema kehidupan nyaman dalam bandar raya 
penuh dengan persekitaran alam semula jadi.  

Untuk makluman Yang Berhormat, terdapat 184 buah Astaka yang telah 
dibina di Expo Dunia Shanghai. Reka bentuk dan isi kandungan setiap astaka 
adalah berlainan mengikut negara yang menyertainya. Terdapat astaka 
diselaraskan oleh sektor pelancongan negara masing-masing seperti Malaysia dan 
Filipina, manakala ada yang diselaraskan oleh sektor perdagangan dan lain-lain. 



kontraktor? Bilakah Pavilion Malaysia mendapat sijil kelayakan ataupun Certificate of Fitness daripada Majlis Bandaraya Shanghai? Siapakah kontraktor yang membina Pavilion Malaysia yang penuh dengan kecacatan pembinaan tersebut dan apakah latar belakang syarikat tersebut? Saya difahamkan bahawa syarikat kontraktor yang membina Pavilion tersebut merupakan sebuah syarikat yang menjual ubat dan bukannya syarikat kontraktor yang mahir dalam bidang pembinaan. Apakah ini benar? Apakah kementerian pernah meminta tender daripada syarikat kontraktor untuk membina Pavilion Malaysia? Apakah jumlah kos perbelanjaan pembinaan Pavilion Malaysia tersebut dan berapakah variation order setakat ini?. Saya melawat lebih kurang 20 Pavilion di Expo Dunia di Shanghai tersebut. Banyak Pavilion di negara asing termasuk negara jiran kita berjaya menggunakan Pavilion mereka untuk menyampaikan sejarah, budaya, imej, dasar, produk pengeluaran dan tempat pelancongan di negara masing-masing kepada para pelawat. Akan tetapi kesannya selain daripada kecacatan dari segi pembinaan tersebut, pihak Kementerian Pelancongan telah menjadikan Pavilion Malaysia sebagai pameran MIDA atau MATRADE yang bertujuan untuk mempromosikan jualan produk Malaysia, tetapi gagal menggunakan Pavilion ini untuk menerangkan sejarah, dasar, imej dan keunikan Malaysia di dunia sebagaimana yang dilakukan oleh Pavilion jiran kita di Asean seperti Pavilion negara Thailand, Indonesia dan Singapura yang mana telah menunjukkan sejarah, budaya dan teknologi mereka melalui multimedia dan teknologi baru. Akhirnya, saya juga merasa kecewa di mana pihak pengurusan Pavilion Malaysia telah gagal membantu para VIP dan wakil rakyat yang melawat Expo Dunia Shanghai untuk mendapat kemudahan tanpa beratur untuk melawat Pavilion negara lain. Di banyak Pavilion negara asing yang saya pergi, pihak pengurusan Pavilion asing ini berkata, mereka hanya perlu satu surat ataupun e- mail daripada Pavilion Malaysia dan kami tidak perlu beratur. Akan tetapi apabila kami bertanya kepada pihak Pavilion Malaysia, kami tidak diberi kemudahan seperti ini. Saya berharap pihak pengurusan Pavilion Malaysia sedar bahawa mereka memainkan peranan kedutaan Malaysia dalam forum dunia ini dan mereka ada tanggungjawab untuk membantu wakil rakyat tanpa mengira perbezaan parti politik. Sekian, terima kasih. Timbalan Yang di-Pertua [Datuk Ronald Kiandee]: Ya, sila Yang Berhormat Timbalan Menteri. 6.15 ptg. Timbalan Menteri Pelancongan [Dato' Dr. James Dawos Mamit]: Tuan Yang di-Pertua, adalah tidak benar bahawa Astaka Malaysia di Expo Dunia Shanghai gagal menonjolkan imej dan nama baik Malaysia. Ini adalah kerana Astaka Malaysia telah menonjolkan destinasi pelancongan yang menarik, sejarah, kepelbagaian kebudayaan rakyat Malaysia yang dikenali sifat peramah dan berbudi bahasa yang hidup dengan harmoni dalam konsep 1Malaysia. Konsep Astaka Malaysia juga menonjolkan tema kehidupan nyaman dalam bandar raya penuh dengan persekitaran alam semula jadi. Untuk makluman Yang Berhormat, terdapat 184 buah Astaka yang telah dibina di Expo Dunia Shanghai. Reka bentuk dan isi kandungan setiap astaka adalah berlainan mengikut negara yang menyertainya. Terdapat astaka diselaraskan oleh sektor pelancongan negara masing-masing seperti Malaysia dan Filipina, manakala ada yang diselaraskan oleh sektor perdagangan dan lain-lain.